ພິທີສົ່ງສະການ ມື້ລາງທະຫານເຮືອ ຈອນ ດວງດາຣາ ທີ່ປ່າຊ້າແຫ່ງຊາດ ອາຣ໌ລິງຕັນ
ທາງການກອງທັບເຮືອສະຫະລັດ ຈັດພິທີສົ່ງສະການໃຫ້ ຈອນ ດວງດາຣາ ແລະທະຫານເຮືອ ໜ່ວຍເນວີ ຊີລ ອີກ 12 ຄົນພ້ອມກັນ ເມື່ອວັນທີ 26 ສິງຫາ.
ເມື່ອວັນສຸກ ທີ 26 ສິງຫາ ຜ່ານມານີ້ ທາງກອງທັບສະຫະລັດໄດ້ຈັດພິທີສົ່ງສະການຢ່າງ ເປັນທາງການ ໃຫ້ແກ່ຈ່າເຮືອຕີ ຈອນ ດວງດາຣາ ພ້ອມກັບເພື່ອນທະຫານເຮືອອີກ 12 ຄົນ ທີ່ເສຍຊີວິດໄປພ້ອມກັນກັບທະຫານອາເມຣິກັນຄົນອື່ນໆອີກ 17 ຄົນ ໃນເຮືອບິນເຮລີ ຄອບເຕີ້ ທີ່ຖືກພວກຕາລີບານຍິງຕົກໃນອັຟການິສຖານ ໃນວັນທີ 6 ເດືອນແລ້ວນີ້ ຕາມ ເວລາທ້ອງຖິ່ນ ດາຣາໄດ້ໄປຮ່ວມໃນພິທີສົ່ງສະການ ແລະມີລາຍງານມາເລົ່າສູ່ທ່ານຟັງ ພິທີເລີ່ມຂຶ້ນໃນເວລາປະມານບ່າຍ 4 ໂມງເຄີ່ງ ທີ່ໂບດໃນຄ້າຍທະຫານ Ft Myers ໃກ້ໆ ກັບປ່າຊ້າແຫ່ງຊາດ ຫລື Arlington National Cemetery ໃນລັດເວີຈີເນຍ ຄົນລະຟາກ ແມ່ນໍ້າພະໂທແມັກ ກັບນະຄອນຫລວງວໍຊິງຕັນ ທາງໃນໂບດເຕັມໄປດ້ວຍພວກ ຄອບຄົວຍາດພີ່ນ້ອງແລະເພື່ອນ ມິດຂອງຜູ້ເສຍຊີວິດ ຕະຫລອດ ທັງເພື່ອນທະຫານທີ່ມາຮ່ວມໃນ ພິທີ ຈໍານວນຫລາຍຮ້ອຍຄົນ ນອກນັ້ນແລ້ວ ກໍຍັງມີອີກຫລາຍ ຮ້ອຍຄົນ ຊຶ່ງສ່ວນໃຫຍ່ກໍແມ່ນ ທະຫານໃນເຄື່ອງແບບ ທີ່ຢືນຢູ່ ທາງນອກໂບດ ຮ່ວມໄວ້ອາໄລ ໂດຍຕິດຕາມພິທີຜ່ານທາງຈໍໂທ ລະພາບອັນໃຫຍ່ໆ ພິທີທາງສາສະໜາຄຣິສຕ໌ໃນໂບດໄດ້ດໍາເນີນໄປຢ່າງລຽບງ່າຍແລະສັ້ນໆ ທີ່ເລີ່ມດ້ວຍການນໍາ ເອົາທຸງຊາດທີ່ພັບຮຽບຮ້ອຍສໍາລັບມອບໃຫ້ຄອຍຄົວນັ້ນ ມາວາງໄວ້ເທິງແທ່ນ ແທນໂລງສົບ ແລະຄຸນພໍ່ປະຈໍາຄ້າຍກໍທໍາພິທີທາງສາສະໜາສັ້ນໆ ຕິດຕາມດ້ວຍການກ່າວສະດຸດີໂດຍຜູ້ບັນ ຊາການທະຫານທ່ານນຶ່ງ ແລະຮ້ອງເພງໄວ້ອາໄລໂດຍເພື່ອນທະຫານຄົນນຶ່ງທີ່ຫລີ້ນກິຕ້າໄປ ພ້ອມ ຫລັງຈາກນັ້ນ ພວກຄອບຄົວແລະແຂກກໍ ໄດ້ພາກັນຍ່າງຕາມຫລັງຂະບວນແຫ່ໂລງ ສົບໂລງນຶ່ງ ທີ່ເອົາມາແຫ່ພໍເປັນພິທີແລະ ລາກໂດຍມ້າສີຂາວນັ້ນ ໄປຍັງປ່າຊ້າອາຣ໌ ລິງຕັນ ທີ່ຢູ່ໄກອອກໄປປະມານ 2 ຫລັກ ເຄິ່ງ ຊຶ່ງນັບວ່າໄກສົມຄວນແລະທາງການ ທະຫານກໍໄດ້ ເອົາລົດບັສມາໄວ້ໃຫ້ພວກ ທີ່ຍ່າງບໍ່ໄດ້ນັ້ນຂີ່ ແຕ່ກໍມີບໍ່ຫລາຍຄົນເພາະ ສ່ວນໃຫຍ່ພາກັນສະມັກໃຈຍ່າງ ຢູ່ທີ່ບໍລິ ເວນພິທີນັ້ນ ມີໂລງສົບວາງລຽງກັນໄວ້ກ່ອນແລ້ວ 12 ໂລງ ຢູ່ຕໍ່ໜ້າເຕ້ນທີ່ກາງໄວ້ໃຫ້ພວກ ຄອບຄົວນັ່ງ ພິທີຢູ່ບ່ອນນີ້ໄດ້ດໍາເນີນໄປຢ່າງລຽບໆເຊ່ນກັນ ແຕ່ກໍສົມກຽດແກ່ເລົ່າທະຫານ ຫານທີ່ໄດ້ເສຍຊີວິດເພື່ອຊາດພວກນີ້ ແລະເລີ່ມດ້ວຍການບິນຜ່ານໄປໃນຮູບໂຕອັກສອນ V ຂອງເຮືອບິນໄອພົ່ນລົບ 5 ລໍາ ແລະການຍິງປືນຫລາຍນັດ ເພື່ອເປັນການໃຫ້ກຽດ ຫລັງຈາກນັ້ນ ກໍແມ່ນພິທີມອບ ທຸງຊາດໃຫ້ແກ່ພວກຄອບຄົວ ພົນເຮືອເອກໄມຄ໌ ມູລເລິນ ປະ ທານເສນາທິການຮ່ວມຂອງກອງ ທັບສະຫະລັດ ພ້ອມກັບຜູ້ບັນຊາ ການກອງທັບເຮືອ ເປັນຜູ້ເອົາທຸງ ຊາດທີ່ພັບແລ້ວໄປມອບໃຫ້ຄອບ ຄົວ ພ້ອມກັບສະແດງຄວາມເສຍ ໃຈແລະຂອບໃຈຢ່າງສຸດຊຶ້ງ ຫລັງຈາກນັ້ນກໍເປັນ ອັນເສັດສິ້ນພິທີຂອງທາງການ ແລະປ່ອຍໃຫ້ພວກຄອບຄົວໄດ້ໄປສັ່ງລາຜູ້ເປັນທີ່ຮັກຂອງຕົນຢູ່ໂລງສົບເປັນຄັ້ງສຸດທ້າຍ ຊຶ່ງໃນຕອນນີ້ກໍໄດ້ມີພິທີສູດສັ້ນໆໃຫ້ແກ່ດວງວິນຍານຂອງຈອນ ດວງດາຣາ ໂດຍພະສົງທີ່ທາງຄອບຄົວໄດ້ນິມົນມາ ພຸດທະສິດ ດວງດາຣາ ພໍ່ຂອງຈອນທີ່ກອດທຸງຊາດໄວ້ກັບເອິກໄດ້ສະແດງຄວາມຮູ້ສຶກວ່າ: ໃນການໃຫ້ສໍາພາດທາງໂທລະສັບຫລາຍມື້ຕໍ່ມານັ້ນ ພູດທະສິດໄດ້ເລົ່າສູ່ຟັງການຊ່ວຍເຫລືອ ໃຫ້ຄວາມອົບອຸ່ນຕ່າງໆຂອງທາງການກອງທັບສະຫະລັດ ເລີ່ມມາຕັ້ງແຕ່ມື້ທີ່ໄດ້ຮັບຂ່າວຮ້າຍ ກໍຄືວັນທີ 5 ສິງຫາ ຢູ່ສະຫະລັດນັ້ັນ ຊຶ່ງລາວກ່າວວ່າ ແມ່ນຫລາຍເກີນຮ້ອຍ ຄືຫລັງຈາກມາແຈ້ງຂ່າວໃຫ້ຮູ້ ແລ້ວ ພວກເຈົ້າໜ້າທີ່ທະຫານ ກໍໄດ້ຢູ່ໃຫ້ຄວາມອົບອຸ່ນແລະ ກໍາລັງໃຈ ໂດຍໄດ້ໄປຊື້ຂອງຢູ່ ຂອງກິນມາກຽມໄວ້ຕ້ອນຮັບ ພີ່ນ້ອງແລະເພື່ອນມິດ ທີ່ຈະ ມາງົບງັນເຮືອນດີຕາມປະເພ ນີນັ້ນ ຈົນຮອດມື້ພາຄອບຄົວ ໄປຮ່ວມໃນພິທີຮັບເອົາສົບທີ່ ລໍາລຽງມາຈາກອັຟການິສຖານ ຢູ່ທີ່ຖານທັບອາກາດ Dover ໃນລັດເດລາແວຣ໌ ຊຶ່ງປະທານາ ທິບໍດີ ບາຣັກ ໂອບາມາ ກໍໄດ້ ໄປຮ່ວມນໍາ ແລະໄດ້ສະແດງ ຄວາມໂສກເສົ້າເສຍໃຈກັບບັນ ດາຄອບຄົວຂອງພວກທະຫານ ທີ່ເສຍຊີວິດພ້ອມກັນນັ້ນ ຊຶ່ງ ພຸດທະສິດກ່າວວ່າ ເຖິງແມ່ນ ຈະເສຍໃຈຫລາຍທີ່ສູນເສຍລູກ ແຕ່ລາວກໍດີໃຈແລະພູມໃຈຫລາຍ ທີ່ໄດ້ມີໂອກາດຈັບມືກັບ ປະທານາທິບໍດີຂອງສະຫະລັດ ລາວເລົ່າສູ່ຟັງ ເຖິງເຫດການຕັ້ງແມ່ມື້ໄດ້ຮັບຂ່າວວ່າ: ຫລັງຈາກນັ້ນ ທາງເຈົ້າໜ້າທີ່ທະຫານກໍໄດ້ພາຄອບຄົວດວງດາຣາ ໄປຍັງບ້ານຂອງຈອນທີ່ ເມືອງ Virginia Beach ລັດເວີຈີເນຍ ບ່ອນທີ່ເຂົາເຈົ້າໄດ້ຮັບການຕ້ອນຮັບຢ່າງອົບອຸ່ນຈາກ ປະຊາຄົມທະຫານເຮືອຢູ່ທີ່ນັ້ນ ພຸດທະສິດເລົ່າເຖິງຄວາມປະທັບໃຈຂອງລາວ ພ້ອມກັບເລົ່າ ເຖິງວີລະກໍາຢູ່ໃນສະໜາມລົບບັ້ນນຶ່ງຂອງລູກຊາຍ ກັບໝາໂຕນຶ່ງທີ່ເສຍຊີວິດໄປ: Valor ແລ້ວ ຈອນນີຍັງໄດ້ຮັບຫລຽນ Purple Heart ແລະຫລຽນອື່ນໆອີກ 5-6 ອັນ ຮວມທັງຫລຽນ Defense Medal with Valor, Global War ແລະ Afghanistan Campaign Medal ສໍາລັບການໄປປະຕິບັດງານທີ່ອັຟການິສຖານ 3 ເທື່ອແລະອິຣັກ 2 ເທື່ອ ຊຶ່ງທັງໝົດນັ້ນກໍ ສະແດງເຖິງຄວາມກ້າຫານໃນການປະຕິບັດໜ້າທີ່ຂອງຜູ່ກ່ຽວ ຊຶ່ງໃນແຕ່ລະຄັ້ງທີ່ອອກປະຕິ ບັດການກວາດລ້າງສັດຕູນັ້ນ ຈອນນີກັບໝາຂອງລາວ ແມ່ນຕ້ອງຍ່າງອອກໜ້າ ກ່ອນໝູ່ ພູດທະສິດ ດວງດາຣາ ກ່າວເຖິງລູກຊາຍວ່າ ເຖິງແມ່ນຈະເປັນຄົນອາເມຣິກັນໂດຍກໍາເນີດ ແຕ່ຈອນນີກໍບໍ່ເຄີຍລືມຮາກເຫງົ້າ ຫລືມູນເຊື້ອມໍລະດົກຂອງພໍ່ແມ່ ແລະໄດ້ເດີນທາງໄປປະ ເທດລາວ ບ້ານເກີດຂອງພໍ່ແມ່ ຢ້ຽມຢາມພໍ່ຕູ້ ແມ່ຕູ້ເປັນເວລານຶ່ງເດືອນ ເມື່ອປີ 2009 ແລະໄດ້ບວດເປັນເວລານຶ່ງອາທິດ ໃນມື້ສົ່ງສະການວັນທີ 26 ສິງຫານັ້ນ ທາງ ອໍານາດປົກຄອງເມືອງ South Sioux City ລັດ Nebraska ກໍໄດ້ໃຫ້ກຽດແລະ ໄວ້ອາໄລແກ່ ຈອນ ດວງດາຣາ ໂດຍການ ຊັກທຸງລົງເຄິ່ງເສົາ ແລະມີແຜນການຈະຫລໍ່ ຮູບປັ້ນຂອງຈອນກັບໝາຄູ່ຊີວິດຂອງລາວ ໄວ້ເປັນອະນຸສອນ ຢູ່ສວນສາທາລະນະ Freedom Park ຂອງເມືອງ ຊຶ່ງຄາດວ່າ ຈະສິ້ນເປືອງຄ່າໃຊ້ຈ່າຍປະມານ 60,000 ດອລລ່າ ທ່ານໃດມີໃຈສັດທາຢາກປະກອບ ສ່ວນຮ່ວມບໍລິຈາກ ກະລຸນາສົ່ງໄປທີ່: John Douangdara Memorial Fund, Siouxland Federal Credit Union, 3000 Plaza Drive, South Sioux City, NE 68776 (402)494-2073 ພຸດທະສິດ ພໍ່ຂອງຈອນ ດວງດາຣາ ມ້ວນທ້າຍການໃຫ້ສໍາພາດວ່າ: ໝາຍເຫດ: ລາຍງານນີ້ແມ່ນອອກອາກາດໄປ ຕັ້ງແຕ່ວັນທີ 1 ກັນຍາ ແຕ່ ເອົາມາລົງຊ້າ ກໍເພາະມີບັນຫານໍາການເອົາຮູບມາໃສ່ ຈຶ່ງຂໍອະໄພນໍາດ້ວຍ